Document ID: 32000R1630

Kommissionens forordning (EF) nr. 1630/2000
af 25. juli 2000
om ændring af forordning (EØF) nr. 2131/93 om procedurer og betingelser for salg af korn fra interventionsorganerne
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 1766/92 af 30. juni 1992 om den fælles markedsordning for korn(1), senest ændret ved Kommissionens forordning (EF) nr. 1510/2000(2), særlig artikel 5, og
ud fra følgende betragtninger:
(1) I Kommissionens forordning (EØF) nr. 2131/93(3), senest ændret ved forordning (EF) nr. 39/1999(4), fastsættes procedurerne og betingelserne for udbud til salg af korn, som interventionsorganerne ligger inde med.
(2) I forordning (EØF) nr. 2131/93 fastsættes, at buddene ved udbud til salg på Fællesskabets marked afgives for standardkvaliteten.
(3) Ved Rådets forordning (EF) nr. 1253/1999(5) ophæves begrebet standardkvalitet, og der bør derfor vedtages en tilsvarende beskrivelse til erstatning derfor.
(4) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -
UDSTEDT FØLGENDE FORORDNING:
Artikel 1
Artikel 13, stk. 1, i forordning (EØF) nr. 2131/93 affattes således:
"1. Ved udbud til salg på Fællesskabets marked afgives buddene ved henvisning til en kornkvalitet, der ikke medfører prisjustering, hvis buddet vedrører interventionssalg.
Hvis kornkvaliteten afviger fra den kvalitet, der omhandles i første afsnit, justeres det antagne bud med de i henhold til artikel 4 og 5 i forordning (EØF) nr. 1766/92 fastsatte tillæg eller fradrag."
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende.
Den anvendes fra den 1. juli 2000.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 25. juli 2000.

Labels: 3
2
17